
VENDIM
Nr. 718,  datë 30.10.2014

PËR DISA SHTESA DHE NDRYSHIME NË VENDIMIN NR. 1086,   DATË 14.12.2013, TË KËSHILLIT TË MINISTRAVE, “PËR KRIJIMIN  E TASK-FORCËS PËR PËRMIRËSIMIN E NIVELIT TË ARKËTIMEVE DHE ULJEN E NIVELIT TË HUMBJEVE NË SISTEMIN   E SHPËRNDARJES SË ENERGJISË ELEKTRIKE”

Në mbështetje të nenit 100 të Kushtetutës, me propozimin e ministrit të Energjisë dhe Industrisë, Këshilli i Ministrave 

VENDOSI:

I. Në vendimin nr. 1086, datë 14.12.2013, të Këshillit të Ministrave, bëhen këto shtesa dhe ndryshime: 
1. Në fund të pikës 3 shtohet paragrafi, me këtë përmbajtje:
“Nëpërmjet strukturës së Njësisë Operacionale Speciale, kryen kontrolle pranë konsumatorëve të energjisë elektrike dhe strukturave të shoqërisë Operatori i Shpërndarjes së Energjisë Elektrike, sh.a., (OSSHE), për evidentimin dhe ndërprerjen e lidhjeve e të ndërhyrjeve të paligjshme në rrjetin e shpërndarjes dhe në sistemin e matjes së energjisë elektrike.”.
2. Pas pikës 5 shtohet pika 5/1, me këtë përmbajtje:
“5.1 Në mbështetje të Task-Forcës gjatë ushtrimit të veprimtarisë së saj, ngrihet edhe Njësia Operacionale Speciale e Task-Forcës.
5.1.1. Njësia Operacionale Speciale e Task-Forcës kryen këto detyra:
a) Në marrëdhëniet me konsumatorët e energjisë elektrike ka këto të drejta dhe detyra:
- Të kontrollojë ligjshmërinë e furnizimit me energji elektrike të konsumatorëve;
- Të kontrollojë sistemin e matjes së energjisë elektrike të konsumatorëve;
- Të verifikojë përputhjen e sasisë së energjisë elektrike të faturuar me konsumin sipas fuqisë së instaluar te konsumatori;
- Të bëjë ndërprerjen e energjisë elektrike për rastet e konstatuara si të paligjshme;
- Të evidentojë shkeljet dhe të përgatitë dokumentacionin përkatës për konsumatorët që marrin energji elektrike në mënyrë të paligjshme, që kanë ndërhyrë në sistemin e matjes apo për personat që kanë dëmtuar sistemin e matjes së energjisë elektrike dhe t’i përcjellë për procedim të mëtejshëm;
- Të bashkëpunojë dhe të kërkojë asistencën e punonjësve të Policisë së Shtetit për të evidentuar rastet në kushtet e flagrancës së veprës penale të vjedhjes së energjisë elektrike apo lidhjes së paligjshme.
b) Në marrëdhënie me shoqërinë OSHEE, sh.a., ka këto të drejta dhe detyra:
- Të kërkojë pranë OSHEE, sh.a.-së, dhe të pajiset në kohë reale me informacionin që e konsideron të nevojshëm për ushtrimin e detyrës, përfshirë aksesin në të dhënat e sistemit “Billing”;
- Të kërkojë pranë strukturave të OSHEE, sh.a.-së, marrjen e masave disiplinore ndaj punonjësve, që refuzojnë apo nuk i sigurojnë informacionin e kërkuar në afate të arsyeshme kohore;
- T’i garantohet mbështetja e nevojshme nga OSHEE, sh.a.-ja, për të realizuar kontrollet pranë konsumatorëve të energjisë elektrike;
- Të kontrollojë veprimtarinë e realizuar në terren nga ana e punonjësve të OSHEE, sh.a.-së, për evidentimin dhe ndërprerjen e lidhjeve të paligjshme;
- Të kërkojë pranë strukturave të OSHEE, sh.a.-së, marrjen e masave disiplinore dhe kryerjen e kallëzimeve penale, kur është rasti, ndaj punonjësve, të cilët kanë vepruar në kundërshtim me detyrat e tyre funksionale;
- Në raste të caktuara, të bashkëpunojë me strukturat e shoqërisë OSHEE, sh.a., për realizimin e kontrolleve të përbashkëta në terren për zona të caktuara. 
c) Detyrat në lidhje me Ministrinë e Energjisë dhe Industrisë dhe institucionet e tjera:
- Të raportojë në mënyrë periodike pranë Ministrisë së Energjisë dhe Industrisë rreth zbatimit të detyrave të caktuara;
- Të zbatojë detyrat që i ngarkohen nga Task-Forca dhe ministri i Energjisë dhe Industrisë ose personat e autorizuar prej tij;
- Të bashkëpunojë me institucionet përgjegjëse që disponojnë të dhëna për konsumatorët me qëllim rakordimin e bazës të të dhënave (të tilla si QKR, ZVRPP, degët e tatim-taksave etj.).

5.1.2 Njësia Operacionale Speciale e Task-Forcës ka në përbërje 50 punonjës të specializuar, të cilët kontraktohen sipas dispozitave të Kodit të Punës. Struktura organizative, përshkrimi i detajuar i detyrave, niveli i pagave dhe emërimi i punonjësve përcaktohen me urdhër të ministrit të Energjisë dhe Industrisë. 
5.1.3 Njësia Operacionale Speciale e Task-Forcës sistemohet në ambientet e Ministrisë së Energjisë dhe Industrisë. Vendndodhja dhe adresa përcaktohen me urdhër të ministrit të Energjisë dhe Industrisë. 
5.1.4 Fondet e nevojshme për paga, sigurimet shoqërore, shpenzime të tjera operative, si dhe investime përballohen nga shoqëria OSHEE, sh.a. 
5.1.5 Këshilli Mbikëqyrës i OSHEE, sh.a.-së, të miratojë fondin e veçantë për funksionimin e Njësisë Operacionale Speciale të    Task-Forcës.
5.1.6 Ngarkohet shoqëria OSHEE, sh.a., që të pajisë me bazën e nevojshme materiale teknike Njësinë Operacionale Speciale të Task-Forcës.”.
3. Në pikën 6, fjalët “... deri më 31 dhjetor 2014 ...” zëvendësohen me “... deri më 30 qershor 2015 ...”.
4. Kudo në vendim, fjalët “... CEZ Shpërndarje, sh.a ...” zëvendësohen me “... Operatori i Shpërndarjes së Energjisë Elektrike, sh.a., ose OSHEE, sh.a., ...”.
II. Ngarkohen Ministria e Energjisë dhe Industrisë, Ministria e Punëve të Brendshme, Ministria e Zhvillimit Ekonomik, Tregtisë dhe Sipërmarrjes, Task-Forca dhe shoqëria OSHEE, sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Edi Rama










VENDIM
Nr. 725, datë 2.11.2014

PËR DISA NDRYSHIME NË VENDIMIN NR. 488, DATË 22.7.2014, TË KËSHILLIT TË MINISTRAVE, “PËR PËRCAKTIMIN E ÇMIMIT TË SHITJES SË PARCELËS NDËRTIMORE PËR OBJEKTET PA LEJE, ME FUNKSION BANIMI DHE TË PËRZIER, TË SUBJEKTEVE QË PËRFITOJNË ULJE TË PAGESËS, SI DHE TË MËNYRËS E AFATEVE TË PAGESËS”

Në mbështetje të nenit 100 të Kushtetutës dhe të pikës 6, të nenit 17, të ligjit nr. 9482, datë 3.4.2006, “Për legalizimin, urbanizimin dhe integrimin e ndërtimeve pa leje”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

1. Në vendimin nr. 488, datë 22.7.2014, të Këshillit të Ministrave, bëhen këto ndryshime:
a) Pika 4, e kreut II, ndryshohet, si më poshtë vijon:
“4. Për poseduesit e ndërtimeve pa leje, që kanë statusin e invalidit paraplegjik dhe/ose tetraplegjik, në kuptim të ligjit nr. 8626, datë 22.6.2000, “Për statusin e invalidit paraplegjik dhe tetraplegjik”, të ndryshuar, e që kanë statusin e të verbrit, sipas ligjit nr. 8098, datë 28.3.1996, “Për statusin e të verbrit”, të ndryshuar, me paraqitjen e dëshmisë zyrtare përkatëse pranë drejtorisë së ALUIZNI-t, detyrimi financiar për vlerën e parcelës ndërtimore falet.
Për poseduesit e ndërtimeve pa leje, që kanë në përbërje familjare persona me statusin e invalidit paraplegjik dhe/ose tetraplegjik apo me statusin e të verbrit, detyrimi financiar për parcelën ndërtimore zbritet në masën 50% nga vlera e llogaritur, në bazë të kreut I, të këtij vendimi.”. 
b) Në pikën 10, të kreut III, fjalët “... brenda një viti ...” zëvendësohen me “... brenda gjashtë muajve ...”.
2. Ngarkohen Ministria e Zhvillimit Urban dhe Turizmit dhe Agjencia e Legalizimit, Urbanizimit dhe Integrimit të Zonave/Ndërtimeve Informale për zbatimin e këtij vendimi.


Ky vendim hyn në fuqi pas botimit në Fletoren Zyrtare.


Kryeministri
Edi Rama

VENDIM
Nr. 727, datë 2.11.2014

PËR SHPRONËSIMIN, PËR INTERES PUBLIK, TË PRONARIT TË PASURIVE TË PALUAJTSHME, PRONË PRIVATE, QË PREKEN  NGA ZBATIMI I PROJEKTIT “NDËRHYRJE TË PËRKOHSHME DHE REHABILITUESE NË SHESHIN “NËNË TEREZA””, MIRATUAR ME VENDIMIN NR. 27/2014, TË KKR-SË (FAZA II)

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Kulturës, Këshilli i Ministrave 

VENDOSI:

1. Shpronësimin, për interes publik, të pronarit të pasurive të paluajtshme, pronë private, që preken nga zbatimi i projektit “Ndërhyrje të përkohshme dhe rehabilituese në sheshin “Nënë Tereza””, miratuar me vendimin nr. 27/2014, të KKR-së (faza II).
2. Shpronësimi bëhet në favor të Drejtorisë Rajonale të Kulturës Kombëtare, Durrës.
3. Pronari  i  pasurive të paluajtshme, që shpronësohet, të kompensohet në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasurinë “truall”, me një vlerë të përgjithshme 3 233 925 (tre milionë e dyqind e tridhjetë e tre mijë e nëntëqind e njëzet e pesë) lekë, dhe për pasurinë “objekt”, me një vlerë të përgjithshme 5 969 161 (pesë milionë e nëntëqind e gjashtëdhjetë e nëntë mijë e njëqind e gjashtëdhjetë e një) lekë.
4. Vlera e përgjithshme e shpronësimit prej 9 203 086 (nëntë milionë e dyqind e tre mijë e tetëdhjetë e gjashtë) lekësh të përballohet nga llogaria e veçantë e Ministrisë së Financave, pranë Bankës së Shqipërisë, “Fondi i shpronësimeve”.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga Ministria e Kulturës.
6. Pronari  i  pasurive, për të cilin është bërë shënimi “sipas kartelës  së  pasurisë”, të likuidohet, për efekt shpronësimi, pasi të ketë paraqitur dokumentacionin e plotë të pronësisë pranë Drejtorisë Rajonale të Kulturës Kombëtare, Durrës.
7. Drejtoria Rajonale e Kulturës Kombëtare, Durrës, të kryejë likuidimet, për efekt shpronësimi, në bazë të pikave 3, 4 dhe 6, të këtij vendimi.
8. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Tiranë, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë Rajonale të Kulturës Kombëtare, Durrës, të fillojnë procedurat për hedhjen e gjurmës në hartën treguese të regjistrimit, sipas planimetrisë së shpronësimit, të miratuar nga Drejtoria Rajonale e Kulturës Kombëtare, Durrës, dhe të bëjnë kalimin e pronësisë për pasurinë  e shpronësuar.
9. Ngarkohen Ministria e Kulturës, Ministria e Financave, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Tiranë dhe Drejtoria Rajonale e Kulturës Kombëtare, Durrës, të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Edi Rama

LISTA E PASURIVE TË PALUAJTSHME, PRONË PRIVATE, QË DO TË SHPRONËSOHEN,  PËR MARRJEN NË PËRDORIM TË PËRKOHSHËM PËR INTERES PUBLIK , TË CILAT PREKEN NGA  ZBATIMI I PROJEKTIT “NDËRHYRJE TË PËRKOHSHME DHE REHABILITUESE NË SHESHIN “NËNË TEREZA”” MIRATUAR ME VENDIM TË KKR NR. 27/2014

	Nr.
	Pronari
	Zona kadastrale 
	Nr. pasurie
	Sipërfaqe
	Çmimi lekë/m2 
	Vlera  leke
	SHËNIME

	
	
	
	
	truall 
	ndërtim
	truall
	ndërtim 
	truallit
	ndërtesë
	Banesë
	

	1
	Ornela Mansaku
	8280
	2/335
	135.0
	135.0
	23,955.0
	44,216.007
	3,233,925
	5,969,161
	
	sipas kartelës së pasurisë

	 
	
	
	
	135
	135.0
	
	
	3,233,925
	5,969,161
	-
	9,203,086

	 
	TOTALI                                 Lekë
	 



VENDIM
Nr. 735, datë 5.11.2014

PËR DISA NDRYSHIME DHE SHTESA NË VENDIMIN NR. 54, DATË 5.2.2014, TË KËSHILLIT TË MINISTRAVE, “PËR PËRCAKTIMIN E KRITEREVE, PROCEDURËS DHE MËNYRËS SË DHËNIES ME QIRA, ENFITEOZË APO KONTRATA TË TJERA TË PASURISË SHTETËRORE”

Në mbështetje të nenit 100 të Kushtetutës, të nenit 5, të aktit normativ nr. 4, datë 9.7.2008, të Këshillit të Ministrave, “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, të miratuar me ligjin nr. 9967, datë 24.7.2008, dhe të neneve 784 e 801, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave

VENDOSI:

Në vendimin nr. 54, datë 5.2.2014, të Këshillit të Ministrave, bëhen këto ndryshime dhe shtesa:
1. Në pikën 5, të kreut I, “Pasuritë shtetërore që jepen me qira ose enfiteozë, kriteret e konkurrimit, e drejta, kompetencat dhe afatet”, bëhen ndryshimi dhe shtesa e mëposhtme:
a) Në shkronjën “dh”, fjalët “... 2 (dy) milionë euro ...” zëvendësohen me  “ ... 100 000 000 (njëqind milionë) lekë ...”. 
b) Pas shkronjës “e” shtohet shkronja “ë”, me këtë përmbajtje:
 “ë) zgjatja e afatit të kontratës së qirasë për kontratat e lidhura  me afat më pak se përcaktimet në pikën 6, të këtij kreu, kur subjektet qiramarrëse kanë realizuar kushtet e kontratës.”. 
2. Shkronja “ç”, e pikës 1, të kreut II, “Procedurat e dhënies me qira ose enfiteozë të pasurisë shtetërore”, ndryshohet, si më poshtë vijon: 
“ç) Genplanin e objektit, në 6 (gjashtë) kopje origjinale, të hartuar nga eksperti topograf i licencuar dhe të konfirmuar nga drejtuesi i institucionit shtetëror, ndërmarrjes apo shoqërisë shtetërore, ku të jenë përcaktuar qartë sipërfaqja e truallit gjithsej, sipërfaqja nën ndërtesë dhe sipërfaqja funksionale (jo nën ndërtesë).”.
3. Pas pikës 8, të kreut III, “Tarifat dhe vlera dysheme për pasuritë shtetërore që jepen me qira ose enfiteozë”, shtohet pika 9, me këtë përmbajtje: 
“9. Për tunelet dhe vendstrehimet që jepen me qira, tarifa dysheme e detyrimit mujor e përcaktuar në aneksin “A”, bashkëlidhur këtij vendimi, pjesëtohet me 5.”. 
4. Në kreun V, “Kontrata me tarifën simbolike 1 euro/kontrata”, bëhen këto ndryshime: 
a) Pikat 2, 3, 4 dhe 5 ndryshohen, si më poshtë vijon:
“2. Kur pas përfundimit të procedurave të konkurrimit rezulton fitues një subjekt, i cili propozon që në pasurinë shtetërore, që jepet me qira, do të zhvillojnë një prej veprimtarive të mëposhtme:
a) veprimtari prodhuese, me nivele investimi mbi 300 000 000 (treqind milionë) lekë;
b) përpunim aktiv të mallrave, që do të sigurojnë jo më pak se 50 vende pune;
c) veprimtari të agrobiznesit, si: grumbullim, përpunim dhe shitje të produkteve bujqësore ose blegtorale, me nivele investimi mbi 100 000 000 (njëqind milionë) lekë;
Institucioni, që zhvillon procedurën dhe që ushtron të drejtën e përfaqësuesit të pronarit  shtet për pasurinë shtetërore, i propozon Këshillit të Ministrave të miratojë lidhjen e kontratës së qirasë, jo me çmimin fitues, por me çmimin simbolik 1 (një) euro/kontrata. Propozimi shoqërohet me projektkontratën e negociuar ndërmjet palëve.
3. Ministria përgjegjëse për ekonominë propozon në Këshillin e Ministrave dhënien me qira të pasurisë shtetërore pa konkurrim dhe me çmimin simbolik 1 (një) euro/kontrata, kur me ofertë “të pakërkuar” ka një propozim për zhvillimin e zonave të veçanta, duke investuar vlera mbi 100 000 000 (njëqind milionë) lekë, me qëllim ngritjen e qendrave të organizuara sociale që ndikojnë për zgjidhjen e problemeve sociale ose për ushtrim të veprimtarive në fushën e sportit a të kulturës apo në fushën e turizmit ose të trashëgimisë kulturore. 
4. Para nënshkrimit të kontratës së qirasë, me tarifë 1 euro/kontrata, qiramarrësi është i detyruar të kryejë pagesën e garancisë së kontratës, në masën 2 për qind të vlerës së investimit të marrë përsipër në konkurrim. Garancia kthehet pas përfundimit të çdo faze të investimit, por jo më shumë se në tri këste, sipas fazave të investimit. Forma e ngurtësimit të garancisë së kontratës  përcaktohet me udhëzim të ministrit përgjegjës për ekonominë. 
5. Në kontratat me tarifë 1 euro/kontrata vendosen sanksione për rastet kur qiramarrësi nuk realizon kushtet e saj. Për çdo vend pune të pahapur subjekti qiramarrës do të ndëshkohet me 50 000 (pesëdhjetë milionë) lekë në vit. Për mosrealizim të investimit në përfundim të fazës përkatëse ndëshkohet me 10 për qind të vlerës së investimit të parealizuar në atë fazë dhe nëse pas 6 muajve investimi nuk realizohet, kontrata zgjidhet nga institucioni shtetëror që e ka lidhur atë, duke marrë gjobë, në masën e garancisë së depozituar në atë periudhë.”.
b) Pika 7 shfuqizohet. 
5. Në paragrafin e dytë, të pikës 6, të kreut VI, “Monitorimi i kontratave”, shtohet fjalia, me këtë përmbajtje: 
 “Genplanet, që shoqërojnë çdo kontratë, përgatiten sipas përcaktimeve në shkronjën “ç”, të pikës 1, të kreut II, të këtij vendimi.”. 
6. Në pikën 6, të kreut VII, “Shpërndarja e të ardhurave”, pas përkufizimit “ . Autoriteti Portual Durrës ... ” shtohen fjalët  “.shoqëritë e trajtimit të studentëve ...”. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

VENDIM
Nr. 737, datë 5.11.2014

PËR FINANCIMIN E SHËRBIMEVE SHËNDETËSORE PUBLIKE TË KUJDESIT SHËNDETËSOR PARËSOR NGA SKEMA E DETYRUESHME E SIGURIMEVE TË KUJDESIT SHËNDETËSOR

Në mbështetje të nenit 100 të Kushtetutës, të pikës 2, të nenit 4, të ligjit nr. 10107, datë 30.3.2009, “Për kujdesin shëndetësor në Republikën e Shqipërisë”, të ndryshuar, dhe të nenit 10, të ligjit nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave

VENDOSI:

1. Financimin nga skema e detyrueshme e sigurimeve shëndetësore të shërbimeve të kujdesit shëndetësor parësor publik. 
2. Shërbimet e kujdesit shëndetësor parësor publik përcaktohen nga Ministria e Shëndetësisë dhe ofrohen nëpërmjet qendrave shëndetësore.
3. Qendra shëndetësore është institucion i shërbimit të kujdesit shëndetësor parësor, publik, jofitimprurës, me llogari bankare të veçantë, që përfshin të gjithë rrjetin e dhënësve të shërbimit në varësi të saj. 
4. Qendra shëndetësore funksionon në bazë të statutit tip të saj, të miratuar nga ministri i Shëndetësisë. 
5. Ministria e Shëndetësisë përcakton strukturën e qendrës shëndetësore duke parashikuar personelin shëndetësor dhe atë mbështetës. 
6. Norma e mbulimit të popullsisë nga personeli shëndetësor i qendrave shëndetësore përcaktohet nga Ministria e Shëndetësisë. 
7. Qendra shëndetësore përfaqësohet në marrëdhënie me të tretët nga drejtori i qendrës shëndetësore, i cili përzgjidhet në bazë të kritereve të përcaktuara nga ministri i Shëndetësisë.
8. Qendra shëndetësore e ushtron veprimtarinë e saj në përputhje me standardet e shërbimit, treguesit e cilësisë dhe të performancës dhe në përputhje me përcaktimet e udhërrëfyesve dhe protokolleve të praktikës klinike kombëtare (PKK). 
9. Fondi i Sigurimit të Detyrueshëm të Kujdesit Shëndetësor lidh kontratat me qendrën shëndetësore për financimin e paketave të shërbimeve shëndetësore të ofruara prej tyre. Fondi nuk financon shërbime të tjera, përveç atyre që ka paketa.
10. Forma e kontratës dhe kriteret për lidhjen e saj përcaktohen me vendim të Këshillit Adminis-trativ të Fondit.
 11. Në kontratën dypalëshe përcaktohen:
a) lista e shërbimeve që duhet të ofrojë qendra shëndetësore;
b) mënyrat e mbajtjes të të dhënave e të raportimit;
c) mënyra e përdorimit të buxhetit nga qendra shëndetësore dhe mënyrat e pagesës së qendrës shëndetësore;
ç)  treguesit e cilësisë dhe të performancës;

d)  procedurat për monitorimin e zbatimit të kontratës;
dh) mënyrat e zgjidhjes së mosmarrëveshjeve;
e)  çështje të tjera që përcaktohen në aktet ligjore e nënligjore të Ministrisë së Shëndetësisë dhe të Fondit të Sigurimit të Detyrueshëm të Kujdesit Shëndetësor.
12. Kontrata mbështetet në parimin e së drejtës së popullatës për t’u informuar dhe për të zgjedhur lirisht ofruesin e shërbimeve shëndetësore, jo më shpesh se një herë në vit, përmes regjistrimit në qendrën shëndetësore. 
13. Fondi i Sigurimit të Detyrueshëm të Kujdesit Shëndetësor ushtron kontroll në qendrën shëndetësore, sipas mënyrës së përcaktuar në kontratë.
14. Mënyrat e pagesës së paketave të shërbimeve shëndetësore, që ofrohen nga qendrat shëndetësore, si dhe pagat e shpërblime të tjera të personelit të qendrave shëndetësore miratohen me vendim të Këshillit Administrativ të Fondit. 
15. Shpenzimet për investimet në qendrat shëndetësore mbulohen nga Ministria e Shëndetësisë.
Ministria e Shëndetësisë, me kërkesë të autoriteteve kontraktuese (qendrave shëndetësore), zhvillon procedura të përqendruara prokurimi për disa mallra dhe shërbime, kur blerja e përqendruar do të ishte më e leverdisshme, në përputhje me legjislacionin për prokurimin publik. 
Qendrat shëndetësore mund të kryejnë investime, që mbulohen edhe nga burime të tjera, të ligjshme.
16. Burime të tjera financimi për qendrat shëndetësore janë fondet e krijuara nga të ardhurat e realizuara gjatë veprimtarisë së tyre dhe nga dhurimet. Përdorimi i tyre bëhet nga vetë qendra shëndetësore, si pjesë e kostos së shërbimit, sipas një udhëzimi të miratuar nga Këshilli Administrativ i Fondit. 
17. Qendra shëndetësore zbaton sistemin e referimit, të miratuar nga ministri i Shëndetësisë.
18. Qendra shëndetësore zbaton tarifat për shërbimet me pagesë, të miratuara nga ministri i Shëndetësisë.
19. Ministria e Shëndetësisë monitoron dhe kontrollon, nëpërmjet strukturave të saj, zbatimin e standardeve të shërbimit, treguesit e cilësisë e të performancës së qendrës shëndetësore. 
20. Ministria e Shëndetësisë auditon qendrën shëndetësore nëpërmjet strukturës së saj audituese për zbatimin e standardeve të miratuara prej saj, fondet e çelura prej saj, si dhe dhurimet.
21. Marrëdhëniet juridike të punës në qendrën shëndetësore rregullohen në përputhje me Kodin e Punës së Republikës së Shqipërisë, miratuar me ligjin nr. 7961, datë 12.7.1995, të ndryshuar.
22. Vendimi nr. 857, datë 20.12.2006, i Këshillit të Ministrave, “Për financimin e shërbimeve të kujdesit shëndetësor parësor nga skema e detyrueshme e sigurimeve të kujdesit shëndetësor”, të ndryshuar, shfuqizohet.
23. Ngarkohen Ministria e Shëndetësisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 740, datë 5.11.2014

PËR PËRCAKTIMIN E FUNKSIONEVE KORRESPONDUESE PËR GRADAT E PERSONELIT OPERACIONAL NË SHËRBIMIN PËR ÇËSHTJET E BRENDSHME DHE ANKESAT, NË MINISTRINË  E PUNËVE TË BRENDSHME

Në mbështetje të nenit 100 të Kushtetutës dhe të pikës 3, të nenit 72, të ligjit nr. 70/2014, “Për Shërbimin për Çështjet e Brendshme dhe Ankesat, në Ministrinë e Punëve të Brendshme”, me propozimin e ministrit të Punëve të Brendshme, Këshilli i Ministrave

VENDOSI:

1. Funksionet korresponduese për çdo gradë të personelit operacional të Shërbimit sipas ligjit nr. 70/2014, “Për Shërbimin për Çështjet e Brendshme dhe Ankesat, në Ministrinë e Punëve të Brendshme”,  ekuivalentimi i tyre me gradat e mëparshme të Shërbimit, si dhe me gradat e Policisë së Shtetit përcaktohen në lidhjen nr. 1, që i bashkëlidhet këtij vendimi dhe është pjesë përbërëse e tij. 
2. Gradat, Drejtor i Përgjithshëm i Shërbimit dhe zëvendësdrejtor i Përgjithshëm i Shërbimit, janë grada funksioni, të cilat si gradë shërbimi njësohen me gradën më të lartë të shërbimit. 
3. Ngarkohet ministri i Punëve të Brendshme për zbatimin e këtij vendimi.



Ky vendim botohet në Fletoren Zyrtare dhe hyn në fuqi me hyrjen në fuqi të ligjit nr. 70/2014.

KRYEMINISTRI
Edi Rama

Lidhja nr. 1
TABELA E FUNKSIONEVE KORRESPONDUESE PËR GRADË SI DHE EKUIVALENTIMI ME GRADAT E POLICISË SË SHTETIT
	Gradat e SHKB-së sipas ligjit nr. 10 002, datë 06.10.2008
	Gradat e Shërbimit sipas ligjit nr. 70/2014
	Funksionet korresponduese
	Gradat e Policisë së Shtetit sipas ligjit nr. 108/2014

	Drejtor i Përgjithshëm i SHKB-së

	Drejtori i Përgjithshëm i Shërbimit
	Drejtori i Përgjithshëm i Shërbimit
	 -

	Zv/Drejtor i Përgjithshëm i SHKB-së
	Zv/Drejtor i Përgjithshëm i Shërbimit
	Zv/Drejtori i Përgjithshëm i Shërbimit
	 -

	Drejtues i Parë i SHKB-së
	Drejtues i Parë i Shërbimit
	Drejtor Drejtorie në nivel qendror
Drejtor Drejtorie në nivel vendor
Shef sektori në nivel qendror
	Drejtues i Parë

	Drejtues i SHKB-së
	Drejtues i Shërbimit
	Shef sektori në nivel qendror
Specialist në nivel qendror
Shef sektori në nivel vendor
	Drejtues

	Hetues i Parë (q)
	Kryeinspektor
	Specialist në nivel qendror 
Shef sektori në nivel vendor
	Kryekomisar

	Hetues i Parë (v)
	Inspektor i Parë 
	Specialist në nivel qendror  në trupën operacionale
Specialist në nivel vendor
	Komisar

	Hetues 
	Inspektor
	Specialist në nivel vendor
Specialist në trupën operacionale
	N/komisar

	Agjent i parë
	Kryeasistent
	Drejtues grupi/ndihmës specialist në trupën operacionale 
	Inspektor

	Agjent
	Asistent i parë
	Ndihmës specialist në trupën operacionale
	Inspektor

	Asistent 
	Asistent
	Ndihmës specialist në (provë) në trupën operacionale
	Inspektor




VENDIM
Nr. 741, datë 5.11.2014

PËR PËRCAKTIMIN E KUSHTEVE, KRITEREVE TË PËRDORIMIT DHE KONTROLLIT TË FONDIT TË POSAÇËM, NË FUNKSION TË VEPRIMTARISË HETIMORE DHE PROCESIT INFORMATIV TË SHËRBIMIT PËR ÇËSHTJET E BRENDSHME DHE ANKESAT, NË MINISTRINË E PUNËVE TË BRENDSHME

Në mbështetje të nenit 100 të Kushtetutës dhe të pikës 3, të nenit 9, të ligjit nr.70/2014, “Për Shërbimin për Çështjet e Brendshme dhe Ankesat, në Ministrinë e Punëve të Brendshme”, me propozimin e ministrit të Punëve të Brend-shme, Këshilli i Ministrave

VENDOSI:

1. Shërbimi për Çështjet e Brendshme dhe Ankesat, në Ministrinë e Punëve të Brendshme, ka dhe përdor fondin e posaçëm të shpenzimeve, në funksion të veprimtarisë hetimore dhe procesit informativ. 
2. Ky fond përdoret në funksion të:
a) veprimtarisë informative dhe në këtë rast përbëhet nga shpenzimet për:
i) shpërblimin e personave, që bashkëpunojnë me shërbimin;
ii) sigurimin, vërtetimin dhe dokumentimin e informacionit;
iii) blerje dhe shërbime të drejtpërdrejta të mjeteve e pajisjeve të përdorimit sekret të punës informative;
iv) marrje me qira të objekteve dhe të mjeteve në funksion të veprimtarisë operacionale;
v) kryerjen e veprimeve informative, operacio-neve dhe testit të integritetit.
b) veprimtarisë hetimore dhe në këtë rast përbëhet nga shpenzime për oficerin dhe agjentin e Policisë Gjyqësore ose personin e autorizuar, gjatë kryerjes së operacioneve, ku përdoren teknika të posaçme hetimi (përgjime, veprime të simuluara dhe infiltrime).
3. Vlera e fondit të posaçëm është 15 për qind e vlerës së buxhetit vjetor të shërbimit.
4. Kontrolli për shpenzimet e kryera nga fondi i posaçëm ushtrohet jo më pak se një herë në vit nga personat e autorizuar nga ministri i Punëve të Brendshme, të cilët janë të pajisur me certifikatë sigurie të nivelit “Tepër sekret”. 
5. Ngarkohet ministri i Punëve të Brendshme për nxjerrjen e udhëzimit përkatës për përcaktimin e procedurave të hollësishme që duhen zbatuar dhe të dokumentacionit që duhet hartuar për përdorimin e këtij fondi.
6. Ngarkohet ministri i Punëve të Brendshme për ndjekjen e zbatimit të këtij vendimi. 
Ky vendim botohet në Fletoren Zyrtare dhe hyn në fuqi me hyrjen në fuqi të ligjit nr. 70/2014.
KRYEMINISTRI
Edi Rama

VENDIM
Nr. 742, datë 5.11.2014

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA HAPJA DHE SISTEMIMI I SHESHIT PARA STADIUMIT “RUZHDI BIZHUTA”, TË BASHKISË SË ELBASANIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga hapja dhe sistemimi i sheshit para stadiumit “Ruzhdi Bizhuta”, të bashkisë së Elbasanit, sipas tabelës që i bashkëlidhet këtij vendimi.
2. Shpronësimi bëhet në favor të bashkisë së Elbasanit.
3. Pronarët e pasurive të paluajtshme, që shpronësohen, të kompensohen, sipas vlerave të mëposhtme:
- Për sipërfaqen “truall” prej 1200.26 (një mijë e dyqind pikë njëzet e gjashtë) m², në vlerën 11 354 459.60 (njëmbëdhjetë milionë e treqind e pesëdhjetë e katër mijë e katërqind e pesëdhjetë e nëntë pikë gjashtëdhjetë) lekë.
- Për sipërfaqen “njësi” prej 892.65 (tetëqind e nëntëdhjetë e dy pikë gjashtëdhjetë e pesë) m2, në vlerën 57 433 101 (pesëdhjetë e shtatë milionë e katërqind e tridhjetë e tre mijë e njëqind e një) lekë.
4. Vlera e përgjithshme e shpronësimit prej 68 787 560.60 (gjashtëdhjetë e tetë milionë e shtatëqind e tetëdhjetë e shtatë mijë e pesëqind e gjashtëdhjetë pikë gjashtëdhjetë) lekësh të përballohet nga të ardhurat e bashkisë së Elbasanit, planifikuar në buxhetin e saj.  
5. Vlera e shpenzimeve procedurale të përballohet nga bashkia e Elbasanit.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objekteve në bashkinë e Elbasanit të jetë në përputhje me afatet e parashikuara nga kjo bashki.
8. Regjistrimi i ri i sipërfaqeve “truall” prej 1200.26 (një mijë e dyqind pikë njëzet e gjashtë) m², dhe “njësi” prej 892.65 ((tetëqind e nëntëdhjetë e dy pikë gjashtëdhjetë e pesë) m2, për hapjen dhe sistemimin e sheshit para stadiumit “Ruzhdi Bizhuta” të bëhet në favor të bashkisë së Elbasanit.
9. Ngarkohen Ministria e Punëve të Brendshme dhe bashkia e Elbasanit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


	
	
	Lista emërore e personave dhe pronave që do të shpronësohen për efekt të hapjes dhe sistemimit të sheshit para stadiumit “Ruzhdi Bizhuta”, ZK. 8521 Elbasan

	
	

	
	
	
	
	
	
	
	
	
	
	
	
	
	
	
	
	
	

	 
	 
	 
	Vërtetim pronësie
	 
	TRUALL
	 
	BANESA
	 
	NJËSI
	 
	SHPRONËSIMI
	 

	Nr
	Familja
	Nr
	 m2
	shpron.
	çmimi 
	shpron.
	Sip banes m2
	çmimi 
	Shpronësim
	 
	çmimi 
	shpronësim
	SHUMA
	Vërejtje

	 
	  që shpronësohet
	Pasur.
	truall
	banesë
	njësi
	m2
	lek/m2
	lekë
	preket
	shpro.
	lekë/m2
	lekë
	shprons
	lekë/m2
	lekë
	lekë
	 

	1
	Ermir Riza Qosja
	12/238
	500
	0.00
	428.6
	500.00
	9460
	4730000.00
	0.00
	0.00
	39740
	0.00
	428.60
	64340
	27576124.00
	32306124.00
	Konfir. ZVRPP

	2
	Apostol Stefan Shuteriqi
	12/237
	39.1
	0.00
	39.1
	39.10
	9460
	369886.00
	0.00
	0.00
	39740
	0.00
	39.10
	64340
	2515694.00
	2885580.00
	Konfir. ZVRPP

	3
	Fatri Abaz Luarati
	12/230
	72.1
	0.00
	72.10
	72.10
	9460
	682066.00
	0.00
	0.00
	39740
	0.00
	72.10
	64340
	4638914.00
	5320980.00
	Konfir. ZVRPP

	4
	Bardhul Hasan Hakilja
	12/234
	499.9
	0.00
	253.7
	499.90
	9460
	4729054.00
	0.00
	0.00
	39740
	0.00
	253.70
	64340
	16323058.00
	21052112.00
	hip. per Alpha b

	5
	Bukurije Biro Hajderlli 
	12/273
	598.30
	457.60
	394.60
	89.16
	9460
	843453.60
	0.00
	0.00
	39740
	0.00
	99.15
	64340
	6379311.00
	7222764.60
	Konfir. ZVRPP

	 
	Rozeta Medehat Hajderlli
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	Klodjan Medehat Hajderlli
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	Denis Medehat Hajderlli
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	11354459.60
	 
	 
	 
	0.00
	 
	 
	57433101.00
	68 787 560.60

VENDIM
Nr. 743, datë 5.11.2014

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I RRUGËS TREBISHT-DOGANË, KOMUNA TREBISHT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i rrugës Trebisht-Doganë, sipas tabelës që i bashkëlidhet këtij vendimi. 
2. Shpronësimi të bëhet në favor të komunës Trebisht. 
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për: 
- sipërfaqen prej 3 018 m² tokë truall, në vlerën 374 232 (treqind e shtatëdhjetë e katër mijë e dyqind e tridhjetë e dy) lekë; 
- sipërfaqen prej  570 m² tokë arë, në vlerën 42 180 (dyzet e dy mijë e njëqind e tetëdhjetë) lekë; 
- drurë frutorë, në vlerën 67 500 (gjashtëdhjetë e shtatë mijë e pesëqind) lekë; 
- drurë dekorativë, në vlerën 10 200 (dhjetë mijë e dyqind) lekë.
4. Vlera e përgjithshme e shpronësimit prej 494 112 (katërqind e nëntëdhjetë e katër mijë e njëqind e dymbëdhjetë) lekësh të përballohet nga të ardhurat e komunës Trebisht, planifikuar në buxhetin e saj. 
5. Vlera e shpenzimeve procedurale të përballohet nga komuna Trebisht.
6. Afati i përfundimit të shpronësimit të jetë 3 muaj pas datës së hyrjes në fuqi të këtij vendimi.
7. Afati i përfundimit të punimeve të objektit, në komunën Trebisht, të jetë në përputhje me afatet e parashikuara nga kjo komunë. 
8. Regjistrimi i ri i pasurisë prej 3 018 m² tokë truall dhe 570 m² tokë arë, për ndërtimin e rrugës, të bëhet në favor të komunës Trebisht. 
9. Ngarkohen Ministria e Punëve të Brendshme dhe komuna Trebisht për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



	[bookmark: _GoBack]TABELA PËRMBLEDHËSE E VLERËSIMIT TË SHPRONËSIMIT TË FAMILJEVE PËR EFEKT TË
NDËRTIMIT TË RRUGËS TREBISHT-DOGANË, ZK 3630

	
	
	
	
	
	
	
	
	
	
	
	
	
	

	Nr.
	Familja që shpronësohet
	Nr. pasurise
	Zona kadastrale
	Sip.truall,m² që shpronsohet
	Çmimi lek/m²
	Livadh m²
	Çmimi
	Pemë Arra
	Çmimi
	Plepa
	Çmimi
	Vlera totale
	Konfirmimi nga Z.V.R.P.P.

	
	
	
	
	
	
	
	
	
	
	
	
	
	

	1
	Asllan Seferi
	474/1
	3630
	760
	124
	 
	 
	 
	 
	 
	 
	94240
	Konfirmuar nga Z.V.R.P.P

	2
	Rremzi Tafaj
	475
	3630
	80
	124
	 
	 
	 
	 
	 
	 
	9920
	Konfirmuar nga Z.V.R.P.P

	3
	Haki Salla
	492
	3630
	360
	124
	570
	74
	5
	4500
	 
	 
	109320
	Konfirmuar nga Z.V.R.P.P

	4
	Artan Shahinaj
	320
	3630
	168
	124
	 
	 
	5
	4500
	 
	 
	43332
	Konfirmuar nga Z.V.R.P.P

	5
	Rustem Çereni
	325
	3630
	1200
	124
	 
	 
	2
	4500
	 
	 
	157800
	Konfirmuar nga Z.V.R.P.P

	6
	Asllan Kanxha
	576
	3630
	150
	124
	 
	 
	 
	 
	3
	1700
	23700
	Konfirmuar nga Z.V.R.P.P

	7
	Qemal Kanxha
	109
	3630
	150
	124
	 
	 
	 
	 
	3
	1700
	23700
	Konfirmuar nga Z.V.R.P.P

	8
	Fadil Muçina
	69
	3630
	150
	124
	 
	 
	2
	4500
	 
	 
	32100
	Konfirmuar nga Z.V.R.P.P

	 
	TOTALI
	 
	 
	3018
	 
	 
	 
	 
	 
	 
	
	494112

VENDIM
Nr. 744, datë 5.11.2014

PËR KALIMIN, NË PËRGJEGJËSI ADMINISTRIMI, TË OBJEKTIT “FAKULTETI I GJEOLOGJISË DHE MINIERAVE”, TIRANË,  NGA MINISTRIA E ARSIMIT DHE SPORTIT/UNIVERSITETI POLITEKNIK I TIRANËS, TE MINISTRIA E DREJTËSISË, PËR GJYKATËN E LARTË  

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pasuritë e paluajtshme shtetërore”, të ndryshuar, dhe të pikës 1, të nenit 82, të ligjit nr. 9741, datë 21.5.2007, “Për arsimin e lartë në Republikën e Shqipërisë”, të ndryshuar, me propozimin e ministrit të Arsimit dhe Sportit, Këshilli i Ministrave

VENDOSI:

1. Kalimin, në përgjegjësi administrimi, të objektit “Fakulteti i Gjeologjisë dhe Minierave”, Tiranë, që ndodhet në zonën kadastrale nr. 8160, me numër pasurie 6/88, me sipërfaqe trualli 12 478 (dymbëdhjetë mijë e katërqind e shtatëdhjetë e tetë) m2, me sipërfaqe ndërtimi 1 839.5 (një mijë e tetëqind e tridhjetë e nëntë pikë pesë) m2 dhe sipërfaqe bodrumi 1 143.5 (një mijë e njëqind e dyzet e tre pikë pesë) m2, me adresë: Rruga “Sulejman Delvina”, Tiranë, nga Ministria e Arsimit dhe Sportit/Universiteti Politeknik i Tiranës, te Ministria e Drejtësisë, për Gjykatën e Lartë, sipas genplanit, planimetrive dhe planvendosjes që i bashkëlidhen këtij vendimi. 
2. Objekti i mësipërm të përdoret në funksion të qëllimit dhe të veprimtarisë së Gjykatës së Lartë. 
3. Gjykata e Lartë nuk mund ta ndryshojë destinacionin e pronës së përcaktuar në pikën 1, të këtij vendimi, dhe as ta tjetërsojë atë. 
4. Ngarkohen Ministria e Arsimit dhe Sportit/Universiteti Politeknik i Tiranës, Ministria e Drejtësisë, Gjykata e Lartë dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr.745, datë 5.11.2014

PËR KONTRIBUTIN E KËSHILLIT TË MINISTRAVE TË REPUBLIKËS SË SHQIPËRISË PËR QEVERINË E REPUBLIKËS SË IRAKUT 

Në mbështetje të nenit 100 të Kushtetutës dhe të shkronjës “d”, të nenit 11, të ligjit nr.64/2014, datë 26.6.2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, me propozimin e ministrit të Mbrojtjes, Këshilli i Ministrave







VENDOSI:

1. Dhënien e armatimit, pa shpërblim, qeverisë së Republikës së Irakut, të hequr nga armatimi e përdorimi, që është i tepërt dhe jashtë nevojave të Forcave të Armatosura të Republikës së Shqipërisë, si kontribut i Këshillit të Ministrave të Republikës së Shqipërisë, në kuadër të përpjekjeve të koalicionit ndërkombëtar kundër terrorizmit, sipas llojit dhe sasisë së përcaktuar në listën nr.1, që i bashkëlidhet këtij vendimi dhe është pjesë e përbërëse e tij.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


Lista nr.1
Lloji dhe sasia e armatimit që do t’i jepet Qeverisë së Republikës së Irakut
	Nr.
	Nr. emërtimi
	Emërtimi i armatimit
	Sasia/copë

	1
	09b
	Pushkë 7.62 mm me përpikmëri të lartë model 1953
	28

	2
	012
	Mitroloz i lehtë 7.62 mm model 1956
	482

	3
	014
	Mitroloz i rëndë 7.62 mm model 1953
	578

	4
	016
	Mitroloz 12.7 mm KA model 1954 me mulli
	50

	5
	016a
	Mitroloz 12.7 mm KA model 1954 me gojëz
	32

	6
	021
	Mortajë 60 mm model 1963
	150

	7
	024
	Granathedhës i lehtë kundërtank model 40 mm 1969
	52




VENDIM
Nr. 746, datë 5.11.2014

PËR EMËRIMIN NË DETYRË TË NJË ANËTARI TË KOMISIONIT KOMBËTAR RREGULLATOR TË SEKTORIT TË FURNIZIMIT ME UJË DHE TË LARGIMIT E TË PËRPUNIMIT TË UJËRAVE TË NDOTURA

Në mbështetje të nenit 100 të Kushtetutës dhe të nenit 4, të ligjit nr.8102, datë 28.3.1996, “Për kuadrin rregullator të Sektorit të Furnizimit me Ujë dhe të Largimit e të Përpunimit të Ujërave të Ndotura”, të ndryshuar, me propozimin e Kryeministrit, Këshilli i Ministrave

VENDOSI:

Emërimin e znj. Fatime Imeraj në detyrën e anëtarit të Komisionit Kombëtar Rregullator të Sektorit të Furnizimit me Ujë dhe të Largimit e të Përpunimit të Ujërave të Ndotura.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 747, datë 5.11.2014

PËR MIRATIMIN E MARRËVESHJES SË GRANTIT ME SHKËMBIM LETRASH, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË SHTETIT TË KUVAJTIT 

Në mbështetje të nenit 100 të Kushtetutës dhe të neneve 17 e 23, të ligjit nr.8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave
VENDOSI:

Miratimin e marrëveshjes së grantit me shkëmbim letrash, ndërmjet Këshillit të Ministrave të Republikës së Shqipërisë dhe qeverisë së Shtetit të Kuvajtit. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

